Klokken 23.15 lørdag aften fik Nordjyllands Politi en anmeldelse om, at en 83-årig mand var blevet påkørt på Blærevej ved Troelstrup nord for Aars. Vagtchef ved Nordjyllands Politi Heine Hansen oplyser, at den 83-årige befandt sig på vejbanen i forbindelse med påkørsel af en hare, da han blev snittet af en bil, der efter et kort stop kørte fra stedet igen. Den påkørtes tilstand er efter omstændighederne god, men han er dog indlagt for at få behandlet sine skader. Bilens signalement er sparsomt: Større, ældre, sølvgrå bil. Vidner til sagen kan kontakte Politiet på 114.

Referat:
Lørdag aften blev en 83-årig mand ramt af en bil, som flygtede fra stedet.